กฎกระทรวงกำหนดการนำเงินค่าทดแทนไปวางต่อสำนักงานวางทรัพย์หรือฝากไว้กับธนาคารออมสิน พ.ศ. 2564
วันที่ประกาศ: 2021-07-05

content: กฎกระทรวงกำหนดการนำเงินค่าทดแทนไปวางต่อสำนักงานวางทรัพย์หรือฝากไว้กับธนาคารออมสินพ.ศ. ๒๕๖๔
content: อาศัยอำนาจตามความในมาตรา ๖ วรรคหนึ่ง และมาตรา ๔๖ วรรคสี่ แห่งพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. ๒๕๖๒ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกระเบียบสำนักนายกรัฐมนตรีว่าด้วยหลักเกณฑ์และวิธีการนำเงินค่าทดแทนไปวางต่อศาลหรือสำนักงานวางทรัพย์ หรือฝากไว้กับธนาคารออมสินตามกฎหมายว่าด้วยการเวนคืนอสังหาริมทรัพย์ พ.ศ. ๒๕๓๒
sectionNo: 2
content: ข้อ ๒ ให้เจ้าหน้าที่วางเงินค่าทดแทนหรือเงินค่าชดเชยได้ในกรณี ดังต่อไปนี้ (๑) เมื่อเจ้าหน้าที่ต้องจ่ายเงินค่าทดแทนให้แก่ผู้มีสิทธิได้รับเงินและผู้มีสิทธิได้รับเงินไม่มารับเงินค่าทดแทนภายในเวลาที่กำหนด (๒) เงินค่าทดแทนหนึ่งในสี่ที่ยังมิได้จ่ายให้แก่ผู้มีสิทธิได้รับเงินตามมาตรา ๓๙ (๓)
sectionNo: 2
content: เมื่อเจ้าหน้าที่ไม่อาจจ่ายเงินค่าทดแทนให้แก่ผู้มีสิทธิได้รับเงินรายใดได้ เนื่องจากมีข้อโต้แย้งหรือไม่เห็นด้วยเกี่ยวกับการกำหนดเงินค่าทดแทนและไม่อาจตกลงกันได้ตามมาตรา ๔๑ หรือมาตรา ๔๓ (๔)
sectionNo: 2
content: เมื่อเจ้าหน้าที่ไม่อาจจ่ายเงินค่าทดแทนหรือเงินค่าชดเชยให้แก่ผู้มีสิทธิได้รับเงินรายใดได้เนื่องจากมีปัญหาเกี่ยวกับกรรมสิทธิ์หรือสิทธิอื่น ๆ ในอสังหาริมทรัพย์ที่ต้องเวนคืน หรือมีปัญหาเกี่ยวกับการแบ่งส่วนเงินค่าทดแทนหรือเงินค่าชดเชยของผู้มีสิทธิได้รับเงิน หรือเพราะเหตุอื่น ๆ (๕)
sectionNo: 2
content: เมื่อมีกฎหมายหรือมติคณะรัฐมนตรีกำหนดให้วางเงินค่าทดแทนได้ ในการแจ้งให้ผู้มีสิทธิได้รับเงินตามวรรคหนึ่งมารับเงิน ให้เจ้าหน้าที่แจ้งให้ทราบด้วยว่าหากไม่มารับเงินภายในกำหนดเวลา เจ้าหน้าที่จะวางเงินไว้ ณ ที่ใด
sectionNo: 3
content: ข้อ ๓ การวางเงินค่าทดแทนหรือเงินค่าชดเชย ให้กระทำโดยการนำเงินไปฝากไว้กับธนาคารออมสินแห่งท้องที่ที่อสังหาริมทรัพย์ที่ถูกเวนคืนตั้งอยู่ หรือท้องที่ที่มีหน่วยงานของเจ้าหน้าที่ตั้งอยู่ที่เห็นว่าเป็นการสะดวกแก่ผู้มีสิทธิได้รับเงิน
sectionNo: 3
content: เว้นแต่ผู้มีสิทธิได้รับเงินได้แจ้งเป็นหนังสือว่าประสงค์จะให้นำเงินไปวางต่อสำนักงานวางทรัพย์ หรือเป็นกรณีการวางเงินค่าทดแทนตามมาตรา ๔๑ วรรคห้า หรือมาตรา ๔๓ ให้กระทำโดยนำเงินค่าทดแทนหรือเงินค่าชดเชยไปวางต่อสำนักงานวางทรัพย์ที่มีเขตอำนาจ ในกรณีเช่นนั้น
sectionNo: 3
content: ให้เจ้าหน้าที่แจ้งให้สำนักงานวางทรัพย์ทราบถึงการเช่าที่มีสัญญาต่อกัน การจำนอง บุริมสิทธิ หรือทรัพยสิทธิที่มีอยู่เหนืออสังหาริมทรัพย์นั้น หรือข้อโต้แย้งอื่นใดที่ยังมีอยู่ด้วย
sectionNo: 4
content: ข้อ ๔ ในการวางเงินค่าทดแทนหรือเงินค่าชดเชย ให้เจ้าหน้าที่ปฏิบัติ ดังต่อไปนี้ (๑) การวางเงินโดยฝากไว้กับธนาคารออมสิน ให้ฝากไว้ในบัญชีเงินฝากประเภทฝากประจำ ประเภทผู้ฝากบุคคลธรรมดาหรือนิติบุคคล แล้วแต่กรณี โดยแยกฝากเป็นบัญชีเฉพาะราย ซึ่งระบุชื่อหน่วยงานเวนคืนผู้ฝากและชื่อผู้มีสิทธิได้รับเงิน
sectionNo: 4
content: และจำนวนเงินที่ฝาก (๒) การวางเงินต่อสำนักงานวางทรัพย์ ให้ระบุชื่อผู้มีสิทธิได้รับเงิน ในกรณีมีผู้มีสิทธิได้รับเงินหลายราย ให้ระบุให้ชัดเจนว่าแต่ละรายมีสิทธิได้รับเงินเป็นจำนวนเท่าใด จำนวนเงินค่าทดแทนหรือเงินค่าชดเชย และรายละเอียดของการจ่ายเงินดังกล่าว
sectionNo: 4
content: พร้อมทั้งรายละเอียดเกี่ยวกับอสังหาริมทรัพย์ที่ถูกเวนคืน
sectionNo: 5
content: ข้อ ๕ เมื่อได้วางเงินค่าทดแทนหรือเงินค่าชดเชยแล้ว ให้เจ้าหน้าที่มีหนังสือแจ้งทางไปรษณีย์ตอบรับให้ผู้มีสิทธิได้รับเงินทราบภายในสิบห้าวันนับแต่วันที่วางเงิน และให้แจ้งวิธีปฏิบัติในการรับเงินดังกล่าวด้วย ในกรณีที่ไม่อาจแจ้งได้ไม่ว่าด้วยเหตุใด ให้เจ้าหน้าที่ปิดประกาศไว้ในที่เห็นได้ง่าย ณ
sectionNo: 5
content: สถานที่ที่อสังหาริมทรัพย์นั้นตั้งอยู่และสถำนที่ตามมาตรา ๑๑
sectionNo: 6
content: ข้อ ๖ การรับเงินค่าทดแทนหรือเงินค่าชดเชยในกรณีวางเงินโดยฝากไว้กับธนาคารออมสิน ให้ผู้มีสิทธิได้รับเงินดังกล่าวซึ่งประสงค์จะขอรับเงินแจ้งให้เจ้าหน้าที่ทราบ และเมื่อผู้มีสิทธิได้รับเงินได้แสดงหลักฐานว่าตนเป็นผู้มีสิทธิได้รับเงินในกรณีนั้นแล้ว
sectionNo: 6
content: ให้เจ้าหน้าที่ดำเนินการเพื่อให้ผู้มีสิทธิได้รับเงินสามารถเบิกเงินดังกล่าวจากธนาคารออมสินโดยไม่ชักช้า ซึ่งต้องไม่ช้ากว่าสามสิบวันนับแต่วันที่ได้รับแจ้ง
sectionNo: 7
content: ข้อ ๗ การรับเงินค่าทดแทนหรือเงินค่าชดเชยในกรณีการวางเงินต่อสำนักงานวางทรัพย์ ให้ผู้มีสิทธิได้รับเงินดังกล่าวรับเงินได้ก็ต่อเมื่อมีหนังสือแสดงการตกลงของผู้มีสิทธิได้รับเงินทุกคนหรือคำพิพากษาอันถึงที่สุดของศาลมาแสดงต่อเจ้าหน้าที่ และเมื่อเจ้าหน้าที่ได้รับหลักฐานดังกล่าวแล้ว
sectionNo: 7
content: ให้ดำเนินการเพื่อให้ผู้มีสิทธิได้รับเงินสามารถรับเงินจากสำนักงานวางทรัพย์ได้โดยพลัน
content: ให้ไว้ ณ วันที่ ๑๐ มิถุนายน พ.ศ. ๒๕๖๔พลเอก ประยุทธ์ จันทร์โอชานายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๖ วรรคสี่ แห่งพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. ๒๕๖๒ บัญญัติให้หลักเกณฑ์และวิธีการในการนำเงินค่าทดแทนไปวางต่อศาลหรือสำนักงานวางทรัพย์ หรือฝากไว้กับธนาคารออมสิน เป็นไปตามที่กำหนดในกฎกระทรวง
content: จึงจำเป็นต้องออกกฎกระทรวงนี้